L 71/12
HR
Službeni list Europske unije
9.3.2023.
(4)
Od nedavne izmjene (4) Uredbe (EZ) br. 853/2004 Europskog parlamenta i Vijeća (5) visokorafinirani proizvodi obuhvaćaju i derivate masti i prehrambene arome odobrene u skladu s Uredbom (EZ) br. 1334/2008 Europskog parlamenta i Vijeća (6), koji podliježu postupcima obrade kojima se uklanja svaki rizik za javno zdravlje ili zdravlje životinja.
Provedbenu uredbu (EU) 2021/405 trebalo bi izmijeniti kako bi bila u skladu s tom izmjenom.
(5)
Azerbajdžan je podnio plan kontrole koji obuhvaća ikru i kavijar.
Tim se planom daju dovoljna jamstva i stoga bi ga trebalo odobriti.
(6)
Libanon je podnio plan kontrole koji obuhvaća med.
Tim se planom daju dovoljna jamstva i stoga bi ga trebalo odobriti.
(7)
Otok Man uvršten je na popis u tablici u Prilogu I. Provedbenoj uredbi (EU) 2021/405 za izvoz u Uniju ovčjeg i kozjeg mesa.
Međutim, Otok Man obavijestio je Komisiju da više nije zainteresiran za izvoz kozjeg mesa u Uniju.
Stoga bi unos za Otok Man za ovčje i kozje meso u toj tablici u Prilogu I. Provedbenoj uredbi (EU) 2021/405 trebao obuhvaćati samo ovčje meso.
(8)
Japan je uvršten na popis u tablici u Prilogu I. Provedbenoj uredbi (EU) 2021/405 za izvoz u Uniju svinjskog mesa.
Međutim, Japan je obavijestio Komisiju da više nije zainteresiran za podnošenje plana kontrole za svinjsko meso, ali da namjerava upotrebljavati samo svinjsko meso podrijetlom iz država članica ili trećih zemalja iz kojih je odobren ulazak takvih proizvoda u Uniju.
Stoga bi unos za Japan za svinjsko meso trebalo na odgovarajući način prilagoditi u Prilogu I. Provedbenoj uredbi (EU) 2021/405.
(9)
Ujedinjena Kraljevina uvršten je na popis u tablici u Prilogu I. Provedbenoj uredbi (EU) 2021/405 za izvoz u Uniju mesa kunića.
Međutim, Ujedinjena Kraljevina obavijestila je Komisiju da više nije zainteresirana za podnošenje plana kontrole za meso kunića, ali da namjerava upotrebljavati samo meso kunića podrijetlom iz država članica ili trećih zemalja iz kojih je odobren ulazak takvih proizvoda u Uniju.
Stoga bi unos za Ujedinjenu Kraljevinu za meso kunića trebalo na odgovarajući način prilagoditi u Prilogu I. Provedbenoj uredbi (EU) 2021/405.
(10)
Tajland Komisiji nije dostavio plan kontrole za mlijeko.
Međutim, Tajland je pružio jamstva da će upotrebljavati samo mlijeko podrijetlom iz država članica ili trećih zemalja iz kojih je odobren ulazak mlijeka u Uniju.
Obavijestio je Komisiju i da takvo mlijeko za izvoz u Uniju neće biti ograničeno na mješovite proizvode koji sadržavaju prerađene mliječne proizvode.
Stoga bi unos za Tajland za mlijeko trebalo na odgovarajući način prilagoditi u Prilogu I. Provedbenoj uredbi (EU) 2021/405.
(11)
Sjedinjene Američke Države dostavile su plan kontrole koji obuhvaća ovitke.
Tim se planom daju dovoljna jamstva i stoga bi ga trebalo odobriti.
(12)
Ruanda je trenutačno uvrštena na popis u tablici u Prilogu I. Provedbenoj uredbi (EU) 2021/405 za med, a Kolumbija i Sirija za ovitke.
Budući da te treće zemlje Komisiji nisu dostavile planove za odgovarajuće proizvode, te bi unose trebalo izbrisati iz tablice u tom prilogu.
(13)
Moldova je dostavila program kontrole salmonele u jatima kokoši nesilica kako bi se iz nje odobrio ulazak u Uniju jaja klase A u skladu s člankom 7.
Provedbene uredbe (EU) 2021/405.
Komisija je taj program kontrole ocijenila zadovoljavajućim.
Usklađenost sa zahtjevima u pogledu kontrole salmonele u skladu s člankom 10. stavkom 6.
Uredbe (EZ) br. 2160/2003 Europskog parlamenta i Vijeća (7) dodatno je provjerena tijekom revizije koju je Komisija provela u travnju 2022 (8).
Stoga bi trebalo odobriti ulazak u Uniju jaja klase A iz Moldove.
(4) Delegirana uredba Komisije (EU) 2022/2258 оd 9. rujna 2022. o izmjeni i ispravku Priloga III. Uredbi (EZ) br. 853/2004 Europskog parlamenta i Vijeća o utvrđivanju određenih higijenskih pravila za hranu životinjskog podrijetla u pogledu proizvoda ribarstva, jaja i određenih visokorafiniranih proizvoda te o izmjeni Delegirane uredbe Komisije (EU) 2019/624 u pogledu određenih školjkaša (SL L 299, 18.11.2022., str. 5.).
(5) Uredba (EZ) br. 853/2004 Europskog parlamenta i Vijeća od 29. travnja 2004.
o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).
(6) Uredba (EZ) br. 1334/2008 Europskog parlamenta i Vijeća od 16. prosinca 2008.
o aromama i nekim sastojcima hrane s osobinama aroma za upotrebu u i na hrani, te o izmjeni Uredbe Vijeća (EEZ) br.
1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (SL L 354, 31.12.2008., str. 34.).
(7) Uredba (EZ) br. 2160/2003 Europskog parlamenta i Vijeća od 17. studenoga 2003.
o kontroli salmonele i drugih određenih uzročnika zoonoza koji se prenose hranom (SL L 325, 12.12.2003., str. 1.).
(8) DG(SANTE)2021-7268 – final report available on https://ec.europa.eu/food/audits-analysis/audit-report/details/4533